Vladimir Iljušin

Vladimir Sergejevitš Iljušin (vene keeles Владимир Сергеевич Ильюшин; 31. märts 1927 Moskva – 1. märts 2010 Moskva) oli vene katselendur, lennuväe kindralmajor. 

Vladimir Iljušin oli tuntud lennukikonstruktori Sergei Iljušini poeg. Ta lõpetas 1951. aastal Žukovski Õhujõudude Inseneriakadeemia ja 1953. aastal NSV Liidu Lennukitööstuse Ministeeriumi katselendurite kooli. 

Aastatel 1953–1957 oli Iljušin Lennu-uuringute Instituudi ja alates 1957. aastast Suhhoi katse-konstrueerimisbüroo (Suhhoi OKB) katselendur. Juulis 1959 tõusis Iljušin sõjalennukil 23 852 meetri kõrgusele. 1972. aastal edutati ta Suhhoi OKB peakonstruktori asetäitjaks.

Aastatel 1967–1991 oli Iljušin NSV Liidu  Ragbiföderatsiooni esimees.

Vandenõuteooria
Vandenõuteooria kohaselt tegi Iljušin maailma esimese kosmoselennu (7. aprillil 1961 Maa orbiidil kolm tiiru) mõni päev varem kui Juri Gagarini orbitaallend.

Tunnustus
pisi|60px
1960 – Nõukogude Liidu kangelane 
1961 – NSV Liidu teeneline meistersportlane
1966 – NSV Liidu teeneline katselendur
1976 – Lenini preemia (sõjatehnika valdkonnas) 
1999 – ordeni Teenete eest Isamaa ees 3. järk

Viited

Kategooria:Nõukogude Liidu lendurid
Kategooria:Nõukogude Liidu kindralid
Kategooria:Venemaa kindralid
Kategooria:Nõukogude Liidu kangelased
Kategooria:Lenini preemia laureaadid
Kategooria:Lenini ordeni kavalerid
Kategooria:Punalipu ordeni kavalerid
Kategooria:Punatähe ordeni kavalerid
Kategooria:Tööpunalipu ordeni kavalerid
Kategooria:Ordeni "Austuse märk" kavalerid
Kategooria:Himki kalmistule maetud
Kategooria:Sündinud 1927
Kategooria:Surnud 2010